b'\n_START_ARTICLE_\nPiet\xc5\xb3 Afrikos Respublika\n_START_SECTION_\nReligija\n_START_PARAGRAPH_\n79,7\xc2\xa0% gyventoj\xc5\xb3 yra krik\xc5\xa1\xc4\x8dionys. I\xc5\xa1 j\xc5\xb3, daugiausiai yra siono krik\xc5\xa1\xc4\x8dioni\xc5\xb3 (11,1\xc2\xa0% visos populiacijos). Sekmininkai (8,2\xc2\xa0%), Romos katalikai (7,1\xc2\xa0%), metodistai (6,8\xc2\xa0%), oland\xc5\xb3 reformatai (6,7\xc2\xa0%), anglikonai (3,8\xc2\xa0%) yra kitos didel\xc4\x97s krik\xc5\xa1\xc4\x8dionyb\xc4\x97s at\xc5\xa1akos, turin\xc4\x8dios apylygiai tikin\xc4\x8di\xc5\xb3j\xc5\xb3. 36\xc2\xa0% gyventoj\xc5\xb3 sudaro kit\xc5\xb3 at\xc5\xa1ak\xc5\xb3 krik\xc5\xa1\xc4\x8dionys. \xc5\xa0alyje palyginti nedaug musulmon\xc5\xb3 (1,5\xc2\xa0%) bei hinduist\xc5\xb3 (1,3\xc2\xa0%). Lik\xc4\x99 15,1\xc2\xa0% teig\xc4\x97 es\xc4\x85 netikintys (ateistai), 2.3% tiki kitas religijas, 1,4\xc2\xa0%\xc2\xa0\xe2\x80\x93 nenustatyti.\n_START_SECTION_\nSportas\n_START_PARAGRAPH_\nPagrindin\xc4\x97mis PAR sporto \xc5\xa1akomis laikomos futbolas, regbis, kriketas ir boksas._NEWLINE_Piet\xc5\xb3 Afrikos Respublikoje vyko 1995 m. pasaulio regbio \xc4\x8dempionatas, kur\xc4\xaf pati PAR rinktin\xc4\x97 ir laim\xc4\x97jo. Taip pat laim\xc4\x97jo ir 2007 m. vykus\xc4\xaf pasaulio regbio \xc4\x8dempionat\xc4\x85. Taip pat \xc5\xa1alyje vyko 2003 m. kriketo pasaulio turnyras, 2010\xc2\xa0m. vyko XIX pasaulio futbolo \xc4\x8dempionatas._NEWLINE_PAR atstovaujantis Garis Pl\xc4\x97jeris neretai vadinamas geriausiu golfo \xc5\xbeaid\xc4\x97ju istorijoje, jis laim\xc4\x97jo Grand Slam turnyr\xc4\x85.\n_START_SECTION_\nDabartin\xc4\x97s problemos\n_START_PARAGRAPH_\nAIDS (\xc4\xafgytojo imunodeficito sindromo) plitimas yra labai didel\xc4\x97 \xc5\xa1alies problema. 2005\xc2\xa0m. tarp n\xc4\x97\xc5\xa1\xc4\x8di\xc5\xb3j\xc5\xb3 \xc5\xbdIV u\xc5\xbesikr\xc4\x97tusiosio vir\xc5\xa1ijo 30\xc2\xa0%. AIDS, ligos, kuri\xc4\x85 sukelia krauju plintantis \xc5\xbdIV virusas, problema ilg\xc4\x85 laik\xc4\x85 prezidento ir sveikatos ministro buvo neigta, atkakliai tvirtinant, kad daug \xc5\xbemoni\xc5\xb3 mir\xc5\xa1ta badu, o ne nuo \xc5\xbdIV. 2007\xc2\xa0m. vyriausyb\xc4\x97 susir\xc5\xabpino AIDS plitimu \xc5\xa1alyje._NEWLINE_Dar viena svarbi \xc5\xa1alies problema\xc2\xa0\xe2\x80\x93 didelis nusikalstamumas. Pagal 1998\xe2\x80\x932000\xc2\xa0m. JTO ap\xc5\xbevalg\xc4\x85, Piet\xc5\xb3 Afrikos Respublika buvo antra pagal u\xc5\xbepuolim\xc5\xb3 ir nu\xc5\xbeudym\xc5\xb3 skai\xc4\x8di\xc5\xb3 (vienam \xc5\xbemogui) ir pirma pagal i\xc5\xa1prievartavim\xc5\xb3 skai\xc4\x8di\xc5\xb3 vienam \xc5\xbemogui._NEWLINE_PAR taip pat vyksta \xe2\x80\x9eprot\xc5\xb3 nutek\xc4\x97jimas\xe2\x80\x9c, t. y. gab\xc5\xabs \xc5\xa1alies pilie\xc4\x8diai mieliau emigruoja \xc4\xaf turtingesnes \xc5\xa1alis.'